OpenLLM-France/wikimedia huggingface dataset:
# Alejandro Villanueva

Carlos Alejandro Villanueva Martínez (Lima, 4 de juny de 1908 - 11 d'abril de 1944) va ser un jugador de futbol peruà, destacat per haver jugat a l'Alianza Lima i a la selecció peruana. És considerat un dels davanters més importants de l'Alianza durant les dècades de 1920 i 1930.
Nascut a Lima, va començar la seva carrera al Teniente Ruiz, però després d'un any va marxar a l'equip on passaria la resta de la seva etapa com a jugador, l'Alianza Lima.
És conegut per haver estat el primer jugador peruà en marxar un gol de tisoreta. Alejandro Villanueva destacava per la seva manera extraordinària de conduir la pilota, així com pels seus moviments elèctrics, que li van valer el sobrenom de "Manguera".

## Palmarès
### Selecció peruana

* Medalla d'or als Jocs Bolivarians de 1938

### Club

* Alianza Lima
** Primera Divisió: 1927, 1928, 1931, 1932, 1933
** Segona Divisió: 1939

### Individual

* Màxim golejador de Primera Divisió: 1929, 1931

## Estadístiques
### Gols amb la selecció nacional

| # | Data | Indret | Oponent | Gol | Resultat final | Competició |
| 1. | 27 de novembre de 1927 | Lima, Perú | Argentina | 1–1 | 1–5 | Copa Amèrica de 1927 |
| 2. | 6 d'agost de 1936 | Berlín, Alemanya | Finlàndia | 2–0 | 7–3 | Jocs Olímpics de 1936 |
| 3. | 6 d'agost de 1936 | Berlín, Alemanya | Finlàndia | 6–1 | 7–3 | Jocs Olímpics de 1936 |
| 4. | 8 d'agost de 1936 | Berlín, Alemanya | Àustria | 2–2 | 4–2 | Jocs Olímpics de 1936 |
| 5. | 8 d'agost de 1936 | Berlín, Alemanya | Àustria | 3–2 | 4–2 | Jocs Olímpics de 1936 |
| 6. | 27 de desembre de 1936 | Buenos Aires, Argentina | Brasil | 2–3 | 2–3 | Copa Amèrica de 1937 |

## Referències

* ↑ Southamerican Championship 1927 a rsssf
* ↑ Castro, Roberto. «Alejandro Villanueva: El balón esclavo suyo era» (en castellà). El Club de los 100. Dechalaca.com. [Consulta: 20 setembre 2012].
* ↑ «Historia Blanquiazul: 1921–1960» (en castellà). clubalianzalima.com. Arxivat de l'original el 2008-11-21. [Consulta: 12 agost 2008].
* ↑ «Teodoro 'Lolo' Fernandez» (en castellà). futbolperuano.com. Arxivat de l'original el 2008-08-11. [Consulta: 12 agost 2008].
# Amastra rubens

Amastra rubens és una espècie de gastròpode eupulmonat terrestre de la família Amastridae endèmica de Hawaii.

## Subespècies

* Amastra rubens kahana

## Distribució geogràfica

És un endemisme de l'illa d'Oahu (Hawaii).

## Estat de conservació

Les seues principals amenaces són la destrucció del seu hàbitat, el furtivisme i la predació per part d'espècies introduïdes (rates, Oxychilus i Euglandina rosea).

## Observacions

És molt similar a Amastra cylindrica i podria tractar-se de la mateixa espècie.

## Referències

* ↑ GBIF (anglès)
* ↑ IUCN (anglès)
* 1 2 NatureServe (anglès)
* ↑ Hawaii Biodiversity & Mapping Program Arxivat 2010-06-10 a Wayback Machine. (anglès)

## Enllaços externs

* Encyclopedia of Life (anglès)
# Alma de África Unión Deportiva

L'Alma de África Unión Deportiva, més conegut com a Alma de África, és un club de futbol de Jerez de la Frontera, fundat oficialment el maig de 2015. La majoria dels seus integrants està format per immigrants provinents de països com Camerun, Nigèria, Ghana, Mauritània, Burkina Fasso o el Marroc.
Al llarg de la història, hi ha hagut alguns precedents, com ara el Koa Bosco italià, format per un sacerdot a partir dels immigrants que arribaven a l'illa de Lampedusa. No obstant, en aquest cas els jugadors si que tenien experiència al món del futbol.

## Història

Durant prop de sis anys, abans de la fundació del club, un col·lectiu d'immigrants es reunia per jugar a futbol a un camp de gespa pertanyent a l'hípica de Chapín de Jerez. Quini Rodríguez, un infermer del municipi que passejava sovint per la zona, va començar a observar els partits. Amb el temps, va detectar que els jugadors passaven més temps discutint que practicant el futbol.

## Palmarès

* Equip xerezà de l'any 2016.

## Referències

* ↑ «United Colors de Jerez» (en castellà). El Mundo.
* ↑ «El alma de África, un equipo de Jerez formado sólo por inmigrantes» (en castellà). Marca.
* ↑ «Alma de África, el fútbol como hogar» (en castellà). Cadena SER.
* ↑ «Alma de África, un equipazo único en el mundo» (en castellà). Cadena SER.
# Anaxyrus microscaphus

Anaxyrus microscaphus és una espècie d'amfibi que viu als Estats Units.
Està amenaçada d'extinció per la pèrdua del seu hàbitat natural.

## Referències

* Pauly, G. B., D. M. Hillis, and D. C. Cannatella. (2004) The history of a Nearctic colonization: Molecular phylogenetics and biogeography of the Nearctic toads (Anaxyrus). Evolution 58: 2517–2535.
* Hammerson, G. & Schwaner, T. 2004. Anaxyrus microscaphus. Llista Vermella d'Espècies Amenaçades de la UICN 2006. Consulta: 15 d'abril del 2008.
# Alnaixi

Alnaixi (en rus: Алнаши) és un poble d'Udmúrtia, a Rússia, que el 2017 tenia 5.964 habitants. És la seu administrativa del districte homònim, al qual hi pertanyen pobles com Abíxevo.

## Referències

* ↑ «Численность населения Алнашского района в разрезе населённых пунктов на 1 января 2008 года». Алнашский районный Совет депутатов. Arxivat de l'original el 2012-04-11. [Consulta: 20 febrer 2010].
# Alva Colquhuon

Alva Colquhuon (Brisbane, 30 de març de 1942) és una nedadora australiana, ja retirada, especialista en estil lliure, que va competir durant les dècades de 1950 i 1960.
El 1960 va prendre part en els Jocs Olímpics d'Estiu de Roma, on guanyà la medalla de plata en la prova dels 4x100 metres lliures del programa de natació. Formà equip amb Dawn Fraser, Ilsa Konrads i Lorraine Crapp. Quatre anys abans havia estat convocada com a nedadora reserva als Jocs de Melbourne, però no arribà a competir.
En el seu palmarès també destaquen tres medalles als Jocs de la Commonwealth de 1958, una d'or, una de plata i una de bronze.

## Referències

* 1 2 3 «Olympedia – Alva Colquhoun».
* ↑ «Alva Colquhoun Wyatt» (en anglès australià). [Consulta: 24 juny 2021].
* ↑ Andrews, Malcolm. Australia at the Olympics. Rev. ed. Sydney, NSW: ABC Books for the Australian Broadcasting Corp, 2000, p. 97-98. ISBN 0-7333-0884-8.
* ↑ «Alva Merlin Colquhoun | Commonwealth Games Federation» (en anglès). Arxivat de l'original el 2021-06-24. [Consulta: 24 juny 2021].
# Kamimuria anamensis

Kamimuria anamensis és una espècie d'insecte pertanyent a la família dels pèrlids.

## Descripció

* La femella fa 25 mm d'envergadura alar.
* Ales gairebé hialines (és a dir, transparents) i amb els nervis de color groc.
* Potes pàl·lides.

## Reproducció

Els ous fan 0,32 mm de llargària i 0,28 mm d'amplària.

## Distribució geogràfica

Es troba a Àsia: el Vietnam.

## Referències

* ↑ uBio (anglès)
* ↑ Banks, 1920. Bull. Mus. Comp. Zool. 64(3):318.
* 1 2 3 Catalogue of Life (anglès)
* 1 2 3 New Species of Kamimuria (Klapálek) (Plecoptera: Perlidae) from Thailand and Vietnam, with notes on Chinese Species (anglès)
* ↑ Plecoptera Species File (Version 1.1/4.0) (anglès)

## Bibliografia

* Baumann, R.W., 1982. Plecoptera. A: Parker, S.P., Synopsis and Classification of Living Organisms, vol. 2. McGraw-Hill. Nova York: 389-393.
* Grimaldi, D.; Engel, M. S. Evolution of the Insects (en anglès). Cambridge University Press, 2005. ISBN 9780521821490.
* Illies, 1966. Das Tierreich 82:498.
* Sivec & Stark, 2008. Illiesia 4(12):111.
* Zwick, P. Insecta: Plecoptera: phylogenetisches System und Katalog (en alemany). Walter de Gruyter, 1973. ISBN 9783110045512.
* Zwick, P., 2000: Phylogenetic System and Zoogeography of the Plecoptera. Annual Review of Entomology. Vol. 45: 709-746. «Enllaç». Arxivat de l'original el 2022-10-17. [Consulta: 11 octubre 2011].

## Enllaços externs

* Encyclopedia of Life (anglès)
* Global Species Arxivat 2016-03-04 a Wayback Machine. (anglès)
* Perlidae Species Listing (anglès)
# Can Tito Serra

Can Tito Serra és una obra del municipi d'Alella protegida com a bé cultural d'interès local.

## Descripció

Edifici civil. Masia de tipus basilical amb un cos central més elevat, coberta amb una teulada de dues vessants i el carener perpendicular a la façana. Consta de planta, pis, i golfes o graner a la part central, que en profunditat només ocupa la meitat de l'edifici, tal com es reflecteix els finestrals, que presenten les llindes i els llindars de pedra, i els brancals realitzats amb carreus, de la mateixa manera que les cantonades de l'edifici. El cos central elevat presenta dues finestres d'arc de mig punt, el que no és massa freqüent a Alella, on les masies normalment només tenen una finestra al graner. [Vegeu fitxa del nou Mas del segle xix, construït dins la mateixa finca, i en la que hi viuen els masovers].

## Història

Can Tito Serra és l'antic Mas Moyó, del qual temps després d'haver estat construït en fou propietari Cèsar Rabau i Vilallonga (1674). El 1730 fou propietat del Baró de Sant Vicenç, a la família del qual encara pertany avui dia (Marquesos de la Manresana). Així la majoria de les masies conserven el nom de la família que n'ha estat més temps propietari, en aquest cas el nom de Tito Serra esdevé a partir dels masovers que hi treballaren durant dos-cents anys. [Dades de Salvador Artés].

## Referències

* 1 2 «Can Tito Serra». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 23 agost 2014].
* ↑ «Can Tito Serra - Cases - Les cases d'Alella». [Consulta: 26 març 2021].
# Megalops atlanticus

El tarpó (Megalops atlanticus) és una espècie de peix elopiforme de la família Megalopidae.

## Descripció

És un peix de gran grandària, d'entre 2 i 2,5 m i al voltant de 150 kg de pes, de cos fusiforme semblant a un areng, totalment cobert de grans i gruixudes escates, verda azulat en la part superior en els seus costats. L'aleta dorsal comença en la meitat del dors i en l'últim radi, igual que succeeix amb l'aleta anal, s'allarga fins a formar un filament. Les aletes pectorals es troben en posició baixa i les pelvianes són abdominals. Habiten a les zones costaneres de l'Atlàntic, Florida i a Àfrica en latituds tropicals. També habiten estuaris i fins i tot rius i llacs. S'Agrupen en bancs per perseguir, de vegades fins a aigües dolces, als peixos dels quals s'alimenten.

## Referències

* ↑ «GDLC - tarpó». [Consulta: 19 maig 2018].
# Esquizocelomats

Els esquizocelomats (Schizocoelomata) és qualsevol animal invertebrat que tingui un esquizocel (celoma) és a dir, la cavitat del cos que s'estén entre el tracte digestiu i la musculatura de la paret corporal formada a través de la divisió de la massa mesodèrmica, la capa germinal mitjana en el desenvolupament embrionari. L'esquizocel es troba en molts animals, incloent els mol·luscs i els cucs anèl·lids. Els esquizocelomats són embriològicament diferents dels enterocelomats (deuteròstoms), en què el celoma sorgeix com una evaginación de l'arquènteron (intestí embrionari).

## Referències

* ↑ Moore, Janet; Raith Overhill. An introduction to the invertebrates. Cambridge University Press, 2006. ISBN 0-521-85736-8, 9780521857369.
* http://www.britannica.com/EBchecked/topic/527481/schizocoelomate

## Enllaços externs

* Enterocoelous and schizocoelous conditions - UTM.edu Arxivat 2010-06-14 a Wayback Machine.
# Quadrangle Lachesis Tessera

El quadrangle Lachesis Tessera és un dels 62 quadrangles definits per la cartografia de Venus aprovats per la Unió Astronòmica Internacional.
En els mapes a escala 1 / 5.000.000 (identificat amb el codi V-18) inclou la porció de la superfície de Venus situada en latitud d'entre 25º a 50° N, i longitud entre 300º a 330° E.
Deu el seu nom al Lachesis Tessera.

## Referències

* ↑ USGS Astrogeology: Gazetteer of Planetary Nomenclature « Quadrangles de Venus a escala 1 / 5.000.000 »
* 1 2 Lachesis Tessera, V-18
# Carex halleriana

Carex halleriana és una espècie de planta herbàcia del gènere càrex. És originària de l'Europa mediterrània i submediterrània. Herba cespitosa, glabra de 10 a 40 cm d'alçada, beines basals fibroses, d'un bru fosc, fulles planes més o menys coriàcies de 5-40 cm x 2-3 mm. Disposa d'espigues masculines i espigues femenines (planta monoica), floreix de febrer a agost. Viu en garrigues màquies i bosc de fulla dura. Als Països Catalans (tota Catalunya excepte en parts dels Pirineus, País Valencià, Mallorca, Menorca, Eivissa i Formentera) es troba des del nivell del mar fins a 2.600 m d'altitud.

## Referències

* ↑ Bolòs, Oriol; Vigo, Josep. Flora dels Països Catalans. Ed. Barcino. Barcelona, 1984. ISBN 9788472265974.

## Enllaços externs

* «Carex halleriana». Herbari virtual del Mediterrani Occidental. Universitat de les Illes Balears.
# Amics i veïns

Amics i veïns (títol original en anglès: Your Friends & Neighbors) és una pel·lícula estatunidenca de 1998, escrita i dirigida per Neil LaBute. Ha estat doblada al català. És protagonitzada per Amy Brenneman, Aaron Eckhart, Catherine Keener, Nastassja Kinski, Jason Patric, i Ben Stiller. Va ser el primer film a tenir ressenyes al portal Rotten Tomatoes. La música va ser composta per Apocalyptica.

## Argument

La pel·lícula és un retrat franc de relacions sexuals entrellaçades entre tres parelles de classe alta en una localització no revelada d'una ciutat americana del mig oest (potser Chicago), la pel·lícula específicament evita utilitzar rodatges exteriors. La trama de la pel·lícula implica diversos personatges que expressen insatisfacció sexual i que s'emboliquen l'un amb l'altre, incloent-hi una relació homosexual. Els personatges no tenen noms fins al final dels crèdits, on se'ls donen noms que rimen, com "Mary", "Jerry" i "Terri".

## Repartiment

* Amy Brenneman: Mary
* Aaron Eckhart: Barry
* Catherine Keener: Terri
* Nastassja Kinski: Cheri
* Jason Patric: Cary
* Ben Stiller: Jerry

## Referències

* ↑ «Amics i veïns». Ésadir.cat. [Consulta: 3 gener 2023].
* ↑ «Amics i veïns». Eldoblatge.com. [Consulta: 3 gener 2023].
* ↑ «Your Friends and Neighbors» (en anglès). NYTimes.com. [Consulta: 3 gener 2023].

## Enllaços externs

* Amics i veïns a Goita què fan, ara!
# Philippine Navy FC

El Philippine Navy Football Club és un club de futbol filipí pertanyent a la Marina Filipina.
Els colors del club són el blau i el blanc.

## Palmarès

* Campionat de les Filipines de futbol:
       1981-82, 1991
* Lliga de Futbol de Manila:
       1966

## Referències

* ↑ «Philippine Navy FC». uflphilippines.com.ph. United Football League Philippines, 16-10-2011. [Consulta: 16 març 2012].
* ↑ Schöggl, Hans. «Philippines - List of Champions». Rec.Sport.Soccer Statistics Foundation. [Consulta: 5 novembre 2011].
# Mede (desambiguació)

«Mede» té aquests significats:

## Història

* Els Medes eren un poble de l'Iran antic, veí dels Perses ;
** Guerra de Babilònia i dels Medes contre Assíria
* Médus, roi des Mèdes (Medus, rei dels Medes) és una òpera del compositor francès barroc François Bouvard.

## Toponímia

* Mede és un municipi italià de la província de Pavia a la regió de Lombardia a Itàlia ;
* La Mède en occità Meda és un riu occità a la Vauclusa
* La Mède, en occità La Meda és un raval del municipi occità de Castèunòu dau Martegue.

## Patrònim

* Petra Mede (1970-), humorista i animadora de la televisió de Suècia.
# Pic de Rovinets

El pic de Rovinets és una muntanya amb una altitud màxima de 2.279 metres situada a la capçalera de la vall de Cardós, que es troba al municipi de Lladorre, a la comarca del Pallars Sobirà. Forma part del Parc Natural de l'Alt Pirineu. En la seva cara nord, a 2.223 metres d'altitud, es troba el petit estany de Rovinets.
Està situat al sud del pla de Boavi. La cara nord de la muntanya està poblada per pi negre, excepte per les diverses canals per on han caigut allaus, poblades per bedolls.

## Bibliografia

* «Rovinets» (HTML). Institut Cartogràfic i Geològic de Catalunya. [Consulta: 13 setembre 2020].
# Menjagrà senzill

El menjagrà senzill (Sporophila simplex) és un ocell de la família dels tràupids (Thraupidae).

## Hàbitat i distribució

Habita matolls de les terres baixes a Perú.

## Referències

* ↑ «Menjagrà senzill». Cercaterm. TERMCAT, Centre de Terminologia. Rev. 20/10/2022(català)
# Menjamel barbacurt

El menjamel barbacurt (Melionyx nouhuysi) és un ocell de la família dels melifàgids (Meliphagidae).

## Hàbitat i distribució

Viu als clars del bosc i arbusts de les muntanyes de l'oest de Nova Guinea.

## Referències

* ↑ «Menjamel barbacurt». Cercaterm. TERMCAT, Centre de Terminologia. Rev. 22/04/2022(català)
# Alva J. Fisher

Alva J. Fisher va ser un inventor i empresari estatunidenc que va néixer a la ciutat de Ohio el 1862 i va morir a Chicago el 1947. Fisher és conegut per haver inventat la primera rentadora elèctrica, que va patentar el 1901. Aquesta rentadora va ser un èxit comercial i va ser el primer pas per la creació de la Fisher-Paykel, una de les empreses més importants en la fabricació de rentadores i d'altres electrodomèstics.
Fisher va créixer en una família d'inventors i va començar a interessar-se per la creació d'objectes des de jove. Després de la seva invenció de la rentadora, Fisher va continuar treballant en el disseny i la fabricació d'altres electrodomèstics, com ara les assecadores de roba i les neveres.
La seva contribució a la indústria de l'electrodomèstic va ser significativa i ha deixat una petjada en la vida quotidiana de les persones arreu del món.
# Kamimuria atricornis

Kamimuria atricornis és una espècie d'insecte pertanyent a la família dels pèrlids que es troba a Àsia: el subcontinent indi.

## Referències

* ↑ uBio (anglès)
* ↑ Klapálek, 1912. Cas. ces. Spol. ent. 9(2):84-110.
* 1 2 3 Catalogue of Life (anglès)
* ↑ Plecoptera Species File (Version 1.1/4.0) (anglès)
* ↑ Kailash Chandra i R. M. Sharma: Checklist of Indian Stoneflies (Insecta: Plecoptera). «PDF». (anglès)

## Bibliografia

* Baumann, R.W., 1982. Plecoptera. A: Parker, S.P., Synopsis and Classification of Living Organisms, vol. 2. McGraw-Hill. Nova York: 389-393.
* Grimaldi, D.; Engel, M. S. Evolution of the Insects (en anglès). Cambridge University Press, 2005. ISBN 9780521821490.
* Illies, 1966. Das Tierreich 82:286.
* Zwick, P. Insecta: Plecoptera: phylogenetisches System und Katalog (en alemany). Walter de Gruyter, 1973. ISBN 9783110045512.
* Zwick, P., 1977. Entomol. Basil. 2:116.
* Zwick, P., 2000: Phylogenetic System and Zoogeography of the Plecoptera. Annual Review of Entomology. Vol. 45: 709-746. «Enllaç». Arxivat de l'original el 2022-10-17. [Consulta: 11 octubre 2011].

## Enllaços externs

* BioLib (anglès)
* Encyclopedia of Life (anglès)
* Global Species Arxivat 2016-03-04 a Wayback Machine. (anglès)
* Perlidae Species Listing (anglès)
# Amy Cotton

Amy Cotton (Antigonish, 22 de gener de 1980) és una esportista canadenca que va competir en judo, guanyadora d'una medalla en els Jocs Panamericans de 2003, i vuit medalles en el Campionat Panamericà de Judo entre els anys 2000 i 2013.

## Palmarès internacional

Jocs Panamericans :
| Any | Lloc | Medalla | Categoria |
| 2003 | Santo Domingo ( República Dominicana) | 3 | –78 kg |
| Campionat Panamericà ||||
| Any | Lloc | Medalla | Categoria |
| 2000 | Orlando ( Estats Units) | 1 | –78 kg |
| 2003 | Salvador ( Brasil) | 3 | –78 kg |
| 2005 | Caguas ( Puerto Rico) | 1 | –78 kg |
| 2006 | Buenos Aires ( Argentina) | 2 | –78 kg |
| 2007 | Mont-real ( Canadà) | 3 | Oberta |
| 2009 | Buenos Aires ( Argentina) | 3 | –78 kg |
| 2012 | Mont-real ( Canadà) | 3 | –78 kg |
| 2013 | San José ( Costa Rica) | 3 | –78 kg |

## Referències

* ↑ Amy Cotton Arxivat 2012-11-03 a Wayback Machine. en Sports-reference.com (SR/Olympic Sports) (anglès)
* ↑ Amy Cotton en Judoinside.com (anglès)
# Ferrisanidina

La ferrisanidina és un mineral de la classe dels silicats que pertany al grup del feldespat. Rep el nom per ser l'anàleg de la sanidina amb Fe$^{3+}$ en lloc d'Al.

## Característiques

La ferrisanidina és un silicat de fórmula química K[Fe³⁺Si₃O₈]. Va ser aprovada com a espècie vàlida per l'Associació Mineralògica Internacional l'any 2019, sent publicada per primera vegada el mateix any. Cristal·litza en el sistema monoclínic.
L'exemplar que va servir per a determinar l'espècie, el que es coneix com a material tipus, es troba conservat a les col·leccions del Museu Mineralògic Fersmann, de l'Acadèmia de Ciències de Rússia, a Moscou (Rússia), amb el número de registre: 96732.

## Formació i jaciments

Va ser descoberta a la fumarola Arsenàtnaia, dins el segon con d'escòria de l'avanç nord, a la Gran erupció fissural del volcà Tolbàtxik (Krai de Kamtxatka, Rússia). També ha estat trobada a Cerro Negro, a la localitat d'Hellín, dins la província d'Albacete (Castella la Manxa, Espanya), i al districte miner de Leucite Hills, al comtat de Sweetwater (Wyoming, Estats Units). Aquests tres indrets són els únics de tot el planeta on ha estat descrita aquesta espècie mineral.

## Referències

* ↑ «Ferrisanidine» (en anglès). Mindat. [Consulta: 12 agost 2021].
# Quadrangle Imdr Regio

El quadrangle Imdr Regio és un dels 62 quadrangles definits per la cartografia de Venus aprovats per la Unió Astronòmica Internacional.
En els mapes a escala 1 / 5.000.000 (identificat amb el codi V-51) inclou la porció de la superfície de Venus situada en latitud d'entre 25º a 50° S, i longitud entre 210º a 240° E.
Deu el seu nom a l'Imdr Regio.

## Referències

* ↑ USGS Astrogeology: Gazetteer of Planetary Nomenclature « Quadrangles de Venus a escala 1 / 5.000.000 »
* 1 2 Imdr Regio, V-51
# Can Gabriel (Sant Vicenç de Montalt)

Can Gabriel és una obra de Sant Vicenç de Montalt (Maresme) inclosa a l'Inventari del Patrimoni Arquitectònic de Catalunya.

## Descripció

Casa amb tipologia arquitectònica del segle xviii, amb planta baixa i pis. Té també un ampli portal amb cancell i porta a l'interior. Al pis, hi ha una finestra igual a la de la planta baixa. L'edifici està cobert a dues aigües amb teules.

## Referències

* ↑ «Can Gabriel». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 24 agost 2017].